laion/Wikipedia-Exotic huggingface dataset:
কেভিন রোজ

কেভিন রোজবা রবার্ট কেভিন রোজ (ইংরেজি: Kevin Rose) একজন মার্কিন ইন্টারনেট উদ্যোক্তা। তিনি রিভিশন থ্রি, ডিগ, পাওন্স এবং মিল্ক প্রতিষ্ঠায় জড়িত ছিলেন। ২০০৪ সালে ডিগ, ২০০৭ সালে পাওন্স এবং ২০১১ সালে টেকনোলজি ব্লগ মিল্ক প্রতিষ্ঠা করেন। কেভিন ১৯৭৭ সালে আমেরিকার ক্যালিফোর্নিয়াতে জন্মগ্রহণ করেন। তিনি নেভাদা বিশ্ববিদ্যালয়ে কম্পিউটার সায়েন্সে ভর্তি হলেও ১৯৯৮ সালে ড্রপ আউট হন। "G4's Focus On: Kevin Rose"। ৮ মার্চ ২০০৫ তারিখে মূল থেকে আর্কাইভ করা। সংগ্রহের তারিখ ৮ মার্চ ২০০৫।  উইকিমিডিয়া কমন্সে কেভিন রোজ সংক্রান্ত মিডিয়া রয়েছে। Kevin Rose's Official Site ইন্টারনেট মুভি ডেটাবেজে Kevin Rose (ইংরেজি)
কূটনীতি

কূটনীতি (ইংরেজি: Diplomacy) হচ্ছে আন্তর্জাতিক সম্পর্কবিদ্যার একটি শাখা যেখানে রাষ্ট্র ও রাষ্ট্র সম্পর্কিত প্রতিষ্ঠান গুলোর মধ্যে পারস্পরিক চুক্তি বা আলোচনা সর্ম্পকিত কলা কৌশল অধ্যয়ন করা হয়। সাধারণ অর্থে কূটনীতি হচ্ছে কোন রাষ্ট্রের পররাষ্ট্রনীতি বাস্তবায়নের লক্ষ্যে পরিচালিত সরকারি কার্যক্রম। বাংলা কূটনীতি শব্দটি কূট এবং নীতি শব্দের সন্ধিতে উৎপন্ন হয়েছে। কূট শব্দটির সমার্থক শব্দ হলো কুটিল, জটিল, কপট, মিথ্যা, কৌশলপূর্ণ ইত্যাদি। আর নীতি শব্দের সমার্থক শব্দ হল রীতি, নিয়ম, প্রথা ইত্যাদি। তাই কূটনীতি শব্দের অর্থ হলো কৌশলপূর্ণ নিয়ম। প্রধানত রাষ্ট্রের সঙ্গে রাষ্ট্রের পারস্পরিক সম্পর্ক, স্বার্থ বিষয়ক কর্মকান্ড বোঝাতে এই শব্দটি ব্যবহৃত হয়। কূটনীতির ইংরেজি প্রতিশব্দ ডিপ্লোম্যাসী'র উদ্ভব ঘটেছে প্রাচীন গ্রিক শব্দ হতে। গ্রীক "ডিপ্লোমা" শব্দটি থেকে "ডিপ্লোম্যাসী" শব্দটির সৃষ্টি বলে ধারণা করা হয়। ডিপ্লোমা শব্দটি গ্রীক ক্রিয়াশব্দ "ডিপ্লোন" থেকে এসেছে। ডিপ্লোন মানে হচ্ছে- ভাঁজ করা। ফ্রান্সে ১৭শতক থেকে বিদেশে অবস্থানকারী বাণিজ্যিক ও সরকারি প্রতিনিধি দলকে কূটনৈতিক দল বলা শুরু হয়। কূটনীতি শব্দটি ১৭৯৬ সালে এডমন্ড বার্ক প্রচলিত ফরাসী শব্দ diplomatie থেকে প্রচলন হয়।বাংলা কূটনীতি শব্দটি সংস্কৃত শব্দ "কূটানীতি" থেকে আগত। প্রথম মৌর্য্য সম্রাট চন্দ্রগুপ্তের উপদেষ্টা চাণক্য কৌটিল্য’র নাম থেকে কূটানীতি শব্দটির উদ্ভব ঘটে। রোনাল্ড পিটার বার্সটন, মডার্ন ডিপ্লম্যাসী, পিয়ারসন এডুকেশন, ২০০৬, পৃস্টাঃ১ হ্যারল্ড কিলসন, ডিপ্লোম্যাসী অক্সফোর্ড বিশ্ববিদ্যালয় প্রকামনা, ১৯৬৯, পৃষ্টাঃ১২ জি আর বেরিজ, ডিপ্লোম্যাসীঃ থিওরী অ্যান্ড প্র্যাকটিস, প্যালগ্রেইভ, ২০০২। উইকিমিডিয়া কমন্সে কূটনীতি সংক্রান্ত মিডিয়া রয়েছে। উইকিউক্তিতে Diplomacy সম্পর্কিত উক্তির সংকলন রয়েছে। U.S. Dept. of State Foreign Affairs Handbook - Using Diplomatic Notes Frontline Diplomacy: The Foreign Affairs Oral History Collection of the Association for Diplomatic Studies and Training — American diplomats describe their careers on the American Memory website at the Library of Congress
চট্টগ্রাম বৌদ্ধ বিহার

চট্টগ্রাম বৌদ্ধ বিহার চট্টগ্রামের নন্দনকাননে অবস্থান। ১৮৮৯ সালে প্রতিষ্ঠিত "অনাথ বাজার বৌদ্ধ বিহার"র সম্প্রসারিত স্থায়ী ভূমি হিসেবে ১৮৯৭ সালে খ্রিষ্টাব্দে এই বিহার প্রতিষ্ঠিত হয়। এই বিহার বাংলাদেশের বৌদ্ধদের অন্যতম পূণ্যস্থান হিসাবে বিবেচিত হয়। শতাব্দী পুরাতন বাংলাদেশ বৌদ্ধ সমিতির (তৎকালীন চট্টগ্রাম বৌদ্ধ সমিতি) প্রথম সভাপতি শ্রীমৎ উ. গুনামেজু মহাথের এবং সাধারণ সম্পাদক নাজিরকৃষ্ণ চৌধুরী বিহার স্থাপনে অগ্রণী ভূমিকা পালন করেন। প্রাথমিকভাবে ভক্ত এবং পূজারীদের আর্থিক সহযোগিতায় ভবনটির একতলা নির্মিত হয়। ১৯০৩ সালে চট্টগ্রামের আন্দরকিল্লাস্থ রংমহল পাহাড়ে চট্টগ্রাম জেনারেল হাসপাতাল নির্মাণের জন্য মাটি খননকালে একটা পুরাতন বৌদ্ধ মূর্তি পাওয়া যায়। বিহারের সে সময়ের অধ্যক্ষ অগ্‌ গমহা পণ্ডিত-উ-ধম্মবংশ মহাথের এর তৎপরতার কারণে মূর্তিটি বঙ্গীয় সরকার এ বিহারে প্রদান করে। বিহারের মূল ভবনটির পাশেই অপর একটি মন্দিরে মূর্তিটি স্থাপন করা হয়। এটি “বুড়াগোঁসাই মন্দির” নামে পরিচিত। ১৮৮৯ সালে প্রতিষ্ঠার পর এই বিহারের প্রথম অধ্যক্ষের দায়িত্ব পালন করেন অগ্‌ গমহা পণ্ডিত-উ-ধম্মবংশ মহাথের, দ্বিতীয় অধ্যক্ষ শ্রীমৎ দীপঙ্কর শ্রীজ্ঞান মহাথের, তৃতীয় অধ্যক্ষ অধ্যাপক শীলাচার শাস্ত্রী, চতুর্থ অধ্যক্ষের দায়িত্বে ছিলেন শ্রীমৎ সুবোধিরত্ন মহাথের, পঞ্চম অধ্যক্ষ শ্রীমৎ জ্যোতিঃপাল মহাথের এবং ষষ্ঠ অধ্যক্ষ আছেন শ্রীমৎ জ্ঞানশ্রী মহাস্থবির। ২০০৫ সালে বিহারে প্রবেশের দুই পাশে অধ্যক্ষ শ্রীমৎ দীপঙ্কর শ্রীজ্ঞান মহাথের এবং অধ্যক্ষ অধ্যাপক শীলাচার শাস্ত্রী মহাস্থবিরের স্মৃতিমন্দির প্রতিষ্ঠা করা হয়। এছাড়াও বিহারের মূল ভবনের দ্বিতীয় তলায় গৌতম বুদ্ধের আসনের নিচে দুইপাশে পণ্ডিত-উ-ধম্মবংশ মহাথের এবং শ্রীমৎ দীপঙ্কর শ্রীজ্ঞান মহাথের এর আবক্ষ মূর্তি প্রতিষ্ঠিত আছে। ত্রিশের দশকে আচার্য শাক্য নামে তিব্বতের এক সন্ন্যাসী চট্টগ্রাম ভ্রমণে আসেন। তিনি তখন কিছুদিনের জন্য বৌদ্ধ বিহারে অবস্থান করেন এবং বিহারের অধ্যক্ষ অগ্‌ গমহা পণ্ডিত-উ-ধম্মবংশ মহাথেরকে বুদ্ধের কেশধাতু প্রদান করেন। অতি দুর্লভ এই কেশধাতুর কিছু অংশ ১৯৫৮ সালে শ্রীলংকায়, ১৯৬৪ সালে জাপানে, ১৯৭৯ সালে থাইল্যান্ডে রাষ্ট্রীয়ভাবে প্রদান করা হয়। শ্রীলংকার সরকার ২০০৭ সালে বাংলাদেশ সরকারের মাধ্যমে বৌদ্ধ সমিতি হতে আবারো কেশধাতু গ্রহণ করে। থাইল্যান্ড থেকে আনা গৌতম বুদ্ধের দুই প্রধান শিষ্য অগ্রশ্রাবক ধর্মসেনাপতি “সারিপুত্র” এবং ঋষিশ্রেষ্ঠ “মহামোগলায়ন” মহাস্থবিরদ্বয়ের অষ্টধাতুর নির্মিত মূর্তি বুড়াগোঁসাই মন্দিরে স্থাপন করা হয়। শ্রীলংকার সরকারপ্রদত্ত গৌতম বুদ্ধের স্মৃতিধন্য বোধিবৃক্ষের একটি চারা ১৯৮০ সালের ১৫ নভেম্বর চট্টগ্রাম বৌদ্ধ বিহারে রোপণ করা হয়। ১৯৯১ সালে বোধিবৃক্ষের নিচে বোধিমন্ডপ নির্মাণ করা হয়। চট্টগ্রাম বৌদ্ধ বিহারে বিভিন্ন দূর্লভ পাণ্ডুলিপিসমৃদ্ধ একটি গ্রন্থাগার আছে। এটির নাম চিন্তামনি গ্রন্থাগার। এখানে তালপাতার পাণ্ডুলিপি সংরক্ষিত আছে। এই সংগ্রহশালায় আছে পালি ভাষা, বর্মী ভাষা, সংস্কৃত ভাষায় রচিত প্রাচীন ধর্মীয় শাস্ত্র। শাস্ত্রীয় সাহিত্য এবং তালপাতায় রচিত শিল্পকর্ম এই গ্রন্থাগারকে সমৃদ্ধ করেছে। বৌদ্ধ বিহারে এছাড়াও আছে বুড্ডিষ্ট হোস্টেল, ধম্মবংশ ইন্সটিটিউট, চিকিৎসা কেন্দ্র ইত্যাদি। চট্টগ্রাম মহানগরীর ইতিহাস ঐতিহ্য, শতদল বড়ুয়া, পৃ ১০৯, ২০০৬, নূর প্রকাশনী, চট্টগ্রাম। বিশ্বমৈত্রী, বিশেষ সংখ্যা, সম্পাদকঃ সুকুমার বড়ুয়া, পৃ ১৮, ১৮ জুলাই ২০০৭, বাংলাদেশ বৌদ্ধ সমিতি। চট্টগ্রাম মহানগরীর ইতিহাস ঐতিহ্য, শতদল বড়ুয়া, পৃ ১১৫, ২০০৬, নূর প্রকাশনী, চট্টগ্রাম চট্টগ্রাম মহানগরীর ইতিহাস ঐতিহ্য, শতদল বড়ুয়া, পৃ ১১৪, ২০০৬, নূর প্রকাশনী, চট্টগ্রাম উইকিমিডিয়া কমন্সে চট্টগ্রাম বৌদ্ধ বিহার সংক্রান্ত মিডিয়া রয়েছে।
শ্বাসপ্রশ্বাসের বই

শ্বাসপ্রশ্বাসের বই পরবর্তী যুগ (রাজবংশ XXVI) এবং রোমান যুগের একটি গুরুত্বপূর্ণ প্রাচীন মিশরীয় অন্ত্যোষ্টিক্রিয়ার গ্রন্থ। এটি পরকালে মৃত মানুষদের বিদ্যমান থাকাকে সক্ষম করার উদ্দেশ্যে লেখা। মানুষের জানা সর্বপ্রাচীন অনুলিপিটি ৩৫০ খ্রিস্টপূর্বাব্দের। অন্য অনুলিপিটি টোলমেইম এবং মিশরীয় ইতিহাসের রোমান কালে পাওয়া যায়। এটি মৃতের বইয়ের সরলীকৃত রূপ। শ্বাসপ্রশ্বাসের বই বলা হয় কারণ বইটি শুরু হয় এই ভাবেঃ "শ্বাস‌প্রশ্বাসের বইয়ের শুরুতেই আইসিস তার ভাই ওসাইরিসকে পুনরুজ্জীবিত করার চেষ্ঠা করে, আপনার দেহ জ্যোতির্ময় করা জন্য, পুনরায় আপনার সারবত্তা পুনর্যৌবনে ..." এবং আরোঃ "আপনার স্বতন্ত্র অস্তিত্ব স্থায়ী, আপনার দেহ দীর্ঘস্থায়ী, আপনার মমি উন্মেষিত ... " একে "শ্বাস‌প্রশ্বাসের অনুমতি" (Shait in Sensen অথবা Shai-N-Sin Sin) ও বলা হয়ে থাকে। জোসেফ স্মিথ পাপিরি I, X এবং XI তে, এটি করেছে আম্মোনের যাজক, হোর। মৃতের বই আব্রাহামের বই হোরনিং (১৯৯৯) পৃষ্ঠা - ২৩। Mormons in Transition
ব্রাজিলের সংস্কৃতি

ব্রাজিলের সংস্কৃতি বেশ বৈচিত্র্যময় একটি সংস্কৃতি। ঔপনিবেশিক শাসন আমলেই ব্রাজিলে বসবাসরত পর্তুগিজ, আফ্রিকান, ও আদিবাসী আমেরিকানদের ভেতর সাংস্কৃতিক ও জাতিগত মিশ্রণ ঘটে, যাকে কেন্দ্র করেই বর্তমান ব্রাজিলের সংস্কৃতির সবচেয়ে বড় অংশটি গড়ে উঠেছে। উনিশ শতকের শেষ দিকে ও বিশ শতকের গোড়ার দিকে ব্রাজিলে ইতালীয়, জার্মান, স্পেনীয়, আরব, ও জাপানি অভিবাসীদের আগমন ঘটে। এবং এসব জাতিগোষ্ঠীর মানুষের নিজস্ব সংষ্কৃতিও ব্রাজিলীয় সংস্কৃতির বিকাশ ও বৈচিত্র্যময়তাকে প্রভাবান্বিত করেছে, যার ফলশ্রুতিতে বর্তমানে ব্রাজিলে একটি বহুবৈচিত্রময় সংস্কৃতি ও বহুজাতিক সমাজব্যবস্থা গোড়াপত্তন হয়েছে। প্রায় তিন শতকেরও বেশি সময়ব্যাপী পর্তুগিজ সাম্রাজ্যের অংশ হিসেবে শাসিত হওয়ায় ব্রাজিলের সংস্কৃতির মূল অংশটি এসেছে পর্তুগিজ সংস্কৃতির কাছ থেকে। পর্তুগিজরা ব্রাজিলে মূলত যে বিষয়গুলোর ওপর প্রভাব ফেলেছে, তার মাঝে আছে পর্তুগিজ ভাষা, ক্যাথলিক চার্চ, এবং ঔপনিবেশিক নির্মাণশৈলী। যদিও এই সংস্কৃতি আফ্রিকান, ও ব্রাজিলে বসবাসরত আদিবাসী আমেরিকানদের সংস্কৃতি ও ঐতিহ্য দ্বারা বেশ তীব্রভাবে প্রভাবিত হয়েছে, সেই সাথে অন্যান্য অ-পর্তুগিজ ইউরোপীয়দের দ্বারাও। ব্রাজিলীয় সংষ্কৃতির কিছু অংশ গড়ে উঠেছে ইতালীয়, জার্মান, ও অন্যান্য ইউরোপীয় অভিবাসীদের হাত ধরে। পূর্বে বেশ বড় সংখ্যায় আগমনকৃত এসকল ইউরোপীয়দের একটি বড় অংশ ব্রাজিলের দক্ষিণ ও দক্ষিণ-পূর্ব অংশে বাস করে, এবং ঐ অঞ্চলের সংস্কৃতিকে প্রভাবিত করেছে। আদিবাসী আমেরিকানরা মূলত ব্রাজিলের ভাষা ও রন্ধনশিল্পকে প্রভাবিত করেছে; অপরদিকে আফ্রিকানরা প্রভাব বিস্তার করেছে ভাষা, রন্ধনশিল্প, সঙ্গীত, নৃত্য, এবং ধর্ম ইত্যাদি নানাবিধ ক্ষেত্রে। "BRASIL CULTURA"। ৫ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১১।  অজানা প্যারামিটার |1= উপেক্ষা করা হয়েছে (সাহায্য) "15th-16th Century"। History। Brazilian Government official website। ২০০৭-০৬-১৫ তারিখে মূল থেকে আর্কাইভ করা। সংগ্রহের তারিখ ২০০৮-০৬-০৮।  "People and Society"। Encarta। MSN। ২০০৯-১০-৩১ তারিখে মূল থেকে আর্কাইভ করা। সংগ্রহের তারিখ ২০০৮-০৬-১০।  "Population"। Encarta। MSN। ২০০৯-১০-৩১ তারিখে মূল থেকে আর্কাইভ করা। সংগ্রহের তারিখ ২০০৮-০৬-১০।  Freyre, Gilberto (১৯৮৬)। "The Afro-Brazilian experiment – African influence on Brazilian culture"। UNESCO। ২০১২-০৫-৩০ তারিখে মূল থেকে আর্কাইভ করা। সংগ্রহের তারিখ ২০০৮-০৬-০৮।  ব্রাজিলের সংস্কৃতি মন্ত্রণালয় ওয়েব্যাক মেশিনে আর্কাইভকৃত ২ জানুয়ারি ২০২২ তারিখে (পর্তুগিজ) সান ফ্রান্সিসকোতে ব্রাজিলে দূতাবাস ওয়েব্যাক মেশিনে আর্কাইভকৃত ২১ জুলাই ২০১১ তারিখে আইজ অন ব্রাজিল – ব্রাজিলীয় সংস্কৃতির ওয়েবসাইট
কোটি টাকার প্রেম

কোটি টাকার প্রেম ২০১১ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন সোহানুর রহমান সোহান। ছবিটির প্রাধান চরিত্র গুলোতে অভিনয় করেছেন শাকিব খান, অপু বিশ্বাস, মিশা সওদাগর, মিজু আহমেদ, আবুল হায়াত, রিনা খান, অমল বোস, সিরাজ হায়দার, রেহানা জলি, ডন সহ আরও অনেকে। মিশা সওদাগর শহরের নামকরা সন্ত্রাসী। অস্ত্রবাজি করে মানুষের মনে ভয় জাগানোই তার একমাত্র কাজ। সেই মিশাই এক সময়ে ভালোবেসে ফেলেন অপু বিশ্বাসকে। অপুকে বিয়ে করার জন্য পাগল হয়ে যান তিনি। কিন্তু অপু মনে প্রাণে ঘৃণা করেন মিশাকে। মিশার হাত থেকে বাঁচার জন্য ঘর থেকে পালিয়ে যান অপু। মিশা খুঁজতে থাকেন অপুকে, কিন্তু পান না। বাধ্য হয়েই অপুকে খুঁজে বের করার জন্য খবরের কাগজে কোটি টাকার পুরস্কার ঘোষণা করেন তিনি।’ ছবিতে শাকিব খান একজন উদীয়মান সংগীতশিল্পী। নিজের বাবাকে সন্তুষ্ট করার জন্য শাকিবের প্রয়োজন কোটি টাকা। ঘটনা প্রবাহে অপু শাকিবকে ভালোবেসে ফেলেন। আর শাকিব কোটি টাকা পাবার জন্য অপুকে তুলে দিতে চান মিশার হাতে।’ শাকিব খান - জীবন অপু বিশ্বাস - আলো মিশা সওদাগর - বিল্লাহ মিজু আহমেদ রিনা খান অমল বোস নাসরিন সিরাজ হায়দার - জীবনের বাবা আবুল হায়াত - আলোর বাবা রেহানা জলি - আলোর মা ডন কোটি টাকার প্রেম ছবির সঙ্গীত পরিচালনা করেছেন শওকত আলী ইমন। "কোটি টাকার প্রেম নিয়ে আসছেন শাকিব-অপু"। ১৯ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২১ জুন ২০১১।  ‘কোটি টাকার প্রেম’ মুক্তি পাচ্ছে ২৪ জুন আর্কাইভইজে আর্কাইভকৃত ১৫ জুলাই ২০১২ তারিখে তথ্যসুত্রঃbdnews24.com তথ্যসংগ্রহঃজুন ২০/১১
গ্র্যাডিয়েন্ট

যখন ডিফারেন্সিয়াল ভেক্টর অপারেটরের সাথে কোনো ত্রিমাত্রিক স্কেলার ক্ষেত্র ফাংশনের সাধারণ গুণ হয় তখন তাকে গ্র্যাডিয়েন্ট বলে।ভেক্টর ক্যালকুলাসে কোন স্কেলার ক্ষেত্রের গ্র্যাডিয়েন্ট একটি ভেক্টর। এই ভেক্টরের মান স্কেলারটির সর্বোচ্চ পরিবর্তন হারের সমান এবং সর্বোচ্চ পরিবর্তন যেদিকে ঘটে ভেক্টরটির দিকও হয় সেদিকে। ইক্লিডীয় স্থানে অবস্থিত যেসব অপেক্ষকের মান অন্য একটি ইউক্লিডীয় স্থানেই সীমাবদ্ধ থাকে তাদের গ্র্যাডিয়েন্টকে জ্যাকবিয়ান হিসেবে আখ্যায়িত করা হয়। কোন ঢালের নতি বোঝাতেও ইংরেজিতে গ্র্যাডিয়েন্ট শব্দটি ব্যবহৃত হয়। তবে নতির সাথে গ্র্যাডিয়েন্টকে গুলিয়ে ফেলা ঠিক হবে না। গ্র্যাডিয়েন্টের কোন যথোপযুক্ত বাংলা প্রতিশব্দ না থাকায় মূল ইংরেজিটিই ব্যবহার করা হচ্ছে। কোন ফাংশন, f ( x , y , z ) {\displaystyle f\left(x,y,z\right)} একটি স্কেলার ক্ষেত্র হলে, তার গ্র্যাডিয়েন্ট হবে, ∇ f = ∂ f ∂ x i ^ + ∂ f ∂ y j ^ + ∂ f ∂ z k ^ {\displaystyle \nabla f={\frac {\partial f}{\partial x}}{\hat {i}}+{\frac {\partial f}{\partial y}}{\hat {j}}+{\frac {\partial f}{\partial z}}{\hat {k}}} Kuptsov, L.P. (2001), "Gradient", in Hazewinkel, Michiel, Encyclopaedia of Mathematics, Springer, আইএসবিএন ৯৭৮-১-৫৫৬০৮-০১০-৪ এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Gradient"।
ডাইভারজেন্স

ত্রিমাত্রিক ভেক্টর ডিফারেন্সিয়াল অপারেটর এর সাথে যদি কোনো ত্রিমাত্রিক ভেক্টর ক্ষেত্র ফাংশন ডট গুণফল বা স্কেলার গুণফল হয় তবে তাকে ডাইভারজেন্স বলে।ভেক্টর ক্যালকুলাসে ডাইভারজেন্স একটি ভেক্টর অপারেটর, অর্থাৎ এটি একটি ভেক্টরের উপর ক্রিয়া করে। এই অপারেটর কোন একটি নির্দিষ্ট বিন্দুতে একটি ভেক্টর ক্ষেত্রের সোর্স বা সিংকের মান নির্ণয় করে। আরও সূক্ষ্মভাবে বললে, ডাইভারজেন্স একটি নির্দিষ্ট বিন্দুর চারদিকে একটি ক্ষুদ্রাতিক্ষুদ্র আয়তন থেকে একটি ভেক্টর ক্ষেত্রের বহির্মুখী ফ্লাক্সের আয়তন ঘনত্ব নির্দেশ করে। উদাহরণ হিসেবে বাতাসের কথা বলা যেতে পারে। ধরা যাক বাতাস উষ্ণ বা শীতল হচ্ছে। এর সাথে সংশ্লিষ্ট ভেক্টর ক্ষেত্র হচ্ছে কোন বিন্দুতে বহির্মুখী বা অন্তর্মুখী বাতাসের বেগ। বাতাস গরম হতে থাকলে প্রসারিত হবে এবং চারদিকে ছড়িয়ে পড়বে। গতি বহির্মুখী হওয়ায় এই অঞ্চলের যেকোন বিন্দুতে বেগের ডাইভারজেন্স হবে ধনাত্মক। কারণ অঞ্চলটি উৎস তথা সোর্স হিসেবে কাজ করছে। অন্যদিকে বাতাস ঠাণ্ডা হতে থাকলে সংকুচিত হবে, এতে সেই অঞ্চলের কোন বিন্দুতে বেগের ডাইভারজেন্স হবে ঋণাত্মক এবং অঞ্চলটি বিবেচিত হবে সিংক তথা নিমজ্জনস্থল হিসেবে। সোর্সের বাংলা উৎসস্থল করা হলে সিংকের বাংলা করা যেতে পারে লক্ষ্যস্থল। F = U i ^ + V j ^ + W k ^ {\displaystyle F=U{\hat {i}}+V{\hat {j}}+W{\hat {k}}} একটি ভেক্টর ক্ষেত্র হলে, তার ডাইভারজেন্স হবে, ∇ . F = ∂ U ∂ x + ∂ V ∂ y + ∂ W ∂ z {\displaystyle \nabla .F={\frac {\partial U}{\partial x}}+{\frac {\partial V}{\partial y}}+{\frac {\partial W}{\partial z}}} Source - উৎসস্থল Sink - লক্ষ্যস্থল
অর্থসংস্থান

অর্থসংস্থান হচ্ছে অর্থ ব্যবস্থাপনার বিজ্ঞান। একে অর্থায়নও বলা হয়ে থাকে। অর্থসংস্থানের সাধারণ শাখাগুলো হচ্ছে: ব্যবসায়ীক অর্থসংস্থান, ব্যক্তিগত অর্থসংস্থান এবং পাবলিক অর্থসংস্থান। "অর্থসংস্থান"কে প্রায়ই অর্থ ব্যবস্থাপনা অথবা "তহবিল ব্যবস্থাপনা" হিসাবে সংজ্ঞায়িত করা হয়। প্রকৃতপক্ষে, আধুনিক ফাইন্যান্স হচ্ছে ব্যবসায়িক কর্মকান্ডের একটি স্বতন্ত্র ক্ষেত্র, যার মধ্যে অর্ন্তভুক্ত আছে অর্থ এবং অর্থের বিকল্পসমূহের উৎসায়ণ, বিপণন ও ব্যবস্থাপনা, এবং এ কাজে ব্যবহৃত হয় বিভিন্নধরনের মূলধন হিসাব, আর্থিক ইন্সট্রুমেন্ট এবং সম্পদ, দায় ও ঝুঁকি লেনদেন এবং ক্রয়বিক্রয়ের জন্য সৃষ্ট বাজার। অর্থসংস্থানের ধারণা, গঠন এবং নীতিমালা নিয়ন্ত্রিত হয় আঞ্চলিক বা বৈশ্বিক বাজার জুড়ে বিস্তৃত রাজনৈতিক অর্থনীতির মধ্যে বিদ্যমান ক্ষমতার সম্পর্কের এক জটিল ব্যবস্থার দ্বারা। অর্থসংস্থান একই সাথে কলা (যেমনঃ পণ্য উন্নয়ন) এবং বিজ্ঞান (যেমনঃ পরিমাপ করা), যদিও এরা ক্রমেই একীভূত হয়ে পড়ে ঝুঁকি ও লাভের সম্পর্ক নির্ণয়ের প্রযুক্তিগত এবং প্রাতিষ্ঠানিক মনোযোগের কারণে, যার মধ্যে শেয়ারহোল্ডাদের স্বার্থ নিহিত। Gove, P. et al. 1961. Finance. Webster's Third New International Dictionary of the English Language Unabridged. Springfield, Massachusetts: G. & C. Merriam Company. finance. (2009). In Encyclopædia Britannica. Retrieved June 23, 2009, from Encyclopædia Britannica Online: Finance উইকিঅভিধানে অর্থসংস্থান শব্দটি খুঁজুন। উইকিবিশ্ববিদ্যালয়ে অর্থসংস্থান সম্পর্কে শেখার উপকরণ রয়েছে ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: অর্থসংস্থান
ইন্দাবা

ইন্দাবা হচ্ছে দক্ষিণ আফ্রিকার জুলু ও ঝোসা সম্প্রদায়ের ইজিন্দুনা বা হেডম্যানদের গুরুত্বপূর্ণ কনফারেন্স বা সভা। এ ধরনের সমজাতীয় সভা ইন্দযাবা নামে সোয়াজি সম্প্রদায়ের মাঝেও অণুশীলন হয়। এ ইন্দাবা শুধুমাত্র হেডম্যানদের নিয়ে অথবা বিভিন্ন সম্প্রদায়ের প্রতিনিধিদের নিয়েও অনুষ্ঠিত হয়। ইন্দাবা একটি জুলু ভাষার শব্দ যার ইংরেজি প্রতিশব্দ "বিজনেস" অথবা "ম্যাটার"। ইন্দাবা শব্দটি দক্ষিণ অফ্রিকার সর্বত্রই ব্যবহার করতে দেখা যায়। মাঝে মাঝে সমাবেশ বা মিটিং-এর সমার্থক হিসেবে ব্যবহৃত হয়। ইন্দাবা শব্দটি এখন স্কাউট আন্দোলনের মাধ্যমে সারা বিশ্বে ব্যবহৃত হয়। ইন্দাবা হচ্ছে স্কাউট লিডারদের সমাবেশ। বিশ্ব স্কাউট ইন্দাবা হচ্ছে সারা বিশ্বের স্কাউট লিডার বা স্কাউট মাস্টারদের সমাবেশ। কাবদের সমাবেশ ক্যম্পুরি, স্কাউটদের সমাবেশ জাম্বুরি, রোভারদের সমাবেশ মুট-এর মতো স্কাউট লিডারদের সমাবেশের জন্য “ইন্দাবা” শব্দ ব্যবহৃত হচ্ছে। ১৯৪৯ সালে নরওয়েতে অনুষ্ঠিত ১২তম বিশ্ব স্কাউট কনফারেন্সে আফ্রিকা থেকে ঘুরে আসা লর্ড রোওয়াল্যান ইন্দাবা আয়োজনের প্রথম প্রস্তাব উপস্থাপন করেন।[তথ্যসূত্র প্রয়োজন] ব্রিটিশ স্কাউট অ্যসোসিয়েশনের লর্ড রোওয়াল্যান উল্লেখ করেন যে, অনেক লিডার প্যাক মিটিং ট্রুপ মিটিং ও ক্রু মিটিং-এ কাজ করে থাকেন যারা সবসময় সমাবেশে অংশগ্রহণ করার সুযোগ পান না সুতরাং লিডারদের নিয়ে সমাবেশ করা দরকার যা আফ্রিকার আদিবাসী সম্প্রদায়ের প্রচলিত ইন্দাবার আদলে হবে। সেই থেকে এই শব্দটি স্কাউট আন্দোলনের সাথে জড়িত। এখন পর্যন্ত ৩টি বিশ্ব স্কাউট ইন্দাবা অনুষ্ঠিত হয়। ১৯৫২ সালের জুলাই মাসে যুক্তরাজ্যের গিলওয়েল পার্কে প্রথম, ১৯৫৭ সালের জুন মাসে যুক্তরাজ্যের সুট্টন কল্ডফিল্ড-এ দ্বিতীয় এবং ১৯৬০ সালের আগস্ট মাসে নরওয়ের ওমেন-এ তৃতীয় বিশ্ব স্কাউট ইন্দাবা অনুষ্ঠিত হয়।[তথ্যসূত্র প্রয়োজন] বাংলাদেশ স্কাউটস-এর ব্যবস্থাপনায় ০৫-০৯ মে, ২০০৫ জাতীয় স্কাউট প্রশিক্ষণ কেন্দ্র, মৌচাক গাজীপুরে ১ম জাতীয় ইন্দাবা অনুষ্ঠিত হয়। বাংলাদেশ স্কাউটস, বরিশাল অঞ্চলের ব্যবস্থাপনায় ও পরিচালনায় ০৫-০৯ অক্টোবর ২০০৪ পর্যন্ত বিএম স্কুল বরিশালে প্রথম আঞ্চলিক ইন্দাবা অনুষ্ঠিত হয়। বাংলাদেশ স্কাউটস, বরিশাল অঞ্চলের পরিচালনায় ও বরিশাল জেলার ব্যবস্থাপনায়, বরিশাল জিলা স্কুল বরিশাল ১৮-২১ জুন ২য় আঞ্চলিক ইন্দাবা অনুষ্ঠিত হয়। এ ইন্দাবায় ৬৫ জন কাব ও স্কাউট লিডার ২০ জন কর্মকর্তা, ৫ জন সাপোর্ট স্টাফসহ মোট ৯০ জন অংশহগ্রহণ করেন এবং রূপাতলী ও চর ছখিনা নামক দুটি সাব-ক্যাম্পে কার্যক্রম পরিচালিত হয়।[তথ্যসূত্র প্রয়োজন] Pettman, Charles (১৯১৩)। Africanderisms; a glossary of South African colloquial words and phrases and of place and other names। Longmans, Green and Co.। পৃষ্ঠা 225।
হেনরিয়েটা লেভিট

হেনরিয়েটা সোয়ান লেভিট (ইংরেজি: Henrietta Swan Leavitt) (৪ জুলাই, ১৮৬৮ - ১২ ডিসেম্বর, ১৯২১) মার্কিন জ্যোতির্বিজ্ঞানী। ১৮৯৩ সালে তিনি হার্ভার্ড কলেজ মানমন্দিরে সহকারী হিসেবে কাজ শুরু করেন। তার কাজ ছিল ফটোগ্রাফিক প্লেটে তারা গণনা করা। এ যুগে যে কাজটি কম্পিউটারে করা হয় তিনি এবং তার অন্যান্য সহকর্মীরা তা হাতে করতেন বলে তাদের গ্রুপটিকে এখন "হার্ভার্ড কম্পিউটার" নামে ডাকা হয়। এই কাজের জন্য হার্ভার্ডের জ্যোতির্বিজ্ঞানী এডওয়ার্ড চার্লস পিকারিং বেশ কয়েকজন নারী অধিস্নাতক শিক্ষার্থীদের নিয়োগ দিয়েছিলেন। তারা গণনা করতে গিয়ে অনেকগুলো তারার উজ্জ্বলতা নির্ণয়ের পাশাপাশি লেভিট জ্যোতির্বিজ্ঞানের ইতিহাসে সবচেয়ে গুরুত্বপূর্ণ একটি আবিষ্কার করে বসেন। আবিষ্কারটি হচ্ছে শেফালী বিষমতারার পর্যায়কাল এবং প্রভার মধ্যে সম্পর্ক। এই সম্পর্ক ব্যবহার করেই পরবর্তীতে এডুইন হাবল আবিষ্কার করেছিলেন যে, আমাদের আকাশগঙ্গার বাইরেও অসংখ্য ছায়াপথ রয়েছে। এই পদ্ধতি ব্যবহার করে অনেকগুলো ছায়াপথের দূরত্ব নির্ণয়ের মাধ্যমে তিনি বিখ্যাত হাবল নীতিও আবিষ্কার করেছিলেন। লেভিটের সূত্র ধরে হওয়া এসব আবিষ্কার মহাবিশ্ব সম্পর্কে আমাদের ধ্যান-ধারণা আমূল পাল্টে দিয়েছিল। Bibliography from the Astronomical Society of the Pacific Periods Of 25 Variable Stars In The Small Magellanic Cloud. Edward C. Pickering, March 3, 1912; credits Leavitt. 1777 Variables in the Magellanic Clouds. H. S. Leavitt, Annals of Harvard College Observatory, vol. 60, pp. 87–108.3 Henrietta Swan Leavitt, Tim Hunter (astronomer), The Grasslands Observatory
বোস কর্পোরেশন

বোস কর্পোরেশন (/boʊz/) যুক্তরাষ্ট্রের ম্যাসাচুসেটস অঙ্গরাজ্যের ফ্রামিংহ্যাম ভিত্তিক একটি ব্যক্তিমালিকানাধীন কোম্পানী যা বিভিন্ন ধরনের শব্দ ও শ্রবণযন্ত্র নির্মাণে বিশেষায়িত। এটি ১৯৬৪ সালে অমর গোপাল বসু (তিনি অমর বোস নামেও পরিচিত) কর্তৃক প্রতিষ্ঠিত হয়। কোম্পানীটি বর্তমানে ৫ টি কারখানা, ১৫১টি খুচরা বিক্রয়কেন্দ্র (২০০৬ সালে ২০ অক্টোবরের হিসাব অনুযায়ী) এবং একটি অটোমোটিভ সাবসিডিয়ারি পরিচালনা করছে। মার্কিন যুক্তরাষ্ট্রে গৃহস্থালী অডিও এবং বহনযোগ্য অডিও এর খুচরা বিক্রির দিকদিয়ে ২০০৮ এর নভেম্বর থেকে ২০০৯ এর এপ্রিল পর্যন্ত বোস এর অবস্থান ছিল তৃতীয়। বোস এর ৯০১ স্পীকার সিরিজ এর জন্য সুপরিচিত। বোস কর্পোরেশন বিভিন্ন ধরনের অডিও ডিভাইস (যার মধ্যে রয়েছে স্পীকার, এমপ্লিফায়ার, হেডফোন, বিলাসবহুল গাড়ির সাউন্ড সিস্টেম) ও অটোমোটিভ সাসপেনশন সিস্টেম উন্নয়ন ও তৈরি করে এবং এর সাথে কিছু সাধারণ গবেষণার কাজও করে থাকে। ম্যাসাচুসেটস ইন্সটিটিউট অফ টেকনোলজির ইলেক্ট্রিক্যাল ইঞ্জিনিয়ারিং এর প্রফেসর অমর গোপাল বসু ১৯৬৪ সালে এটি প্রতিষ্ঠা করেন। মিঃ বোস মার্কিন সামরিক বাহিনী (নৌবাহিনী, বিমান বাহিনী এবং সেনাবাহিনী) এবং নাসার সাথেও কাজ করেন। এখনও তিনি বোস কর্পোরেশনের চেয়াম্যান হিসেবে দায়িত্ব পালন করছেন। ২০১১ সালে ম্যাসাচুসেটস ইন্সটিটিউট অফ টেকনোলজিকে সিংহভাগ শেয়ার দান করে দেবার আগ পর্যন্ত তিনিই বোস কর্পোরেশনের মুখ্য শেয়ারহোল্ডার ছিলেন। উইলিয়াম (বিল) জকোবিচ (১৯৬৪-৬৬) চার্লস "চাক" হেকেন (১৯৬৬-৬৯) ফ্রাংক ই‍‌‌. ফার্গুসন (১৯৬৯-৭৬) অমর জি. বোস (১৯৭৬-৮০) শেরউন গ্রিন ব্লট (১৯৮০-২০০০) জন কোলম্যান (২০০০-২০০৫) বব মারেসকা (২০০৫ থেকে বর্তমান) ফ্রামিংহ্যামে ৬৫০০ বর্গমিটার (৭০,০০০ বর্গফুট) আয়তনের বিল্ডিং - এ কোম্পানিটির নিজস্ব রিসার্চ, ডেভেলপমেন্ট ও ইঞ্জিনিয়ারিং (RD&E) বিভাগ অবস্থিত এবং RD&E খাতে এর সর্বনিম্ন বাৎসরিক বাজেট হচ্ছে ১০০ মিলিয়ন মার্কিন ডলার। ২০০৪ সালে ক্রমবর্ধমান অটোমোটিভ ও মার্কেটিং বিভাগের স্থানসংকুলানের জন্য বোস কর্পোরেশন এইপির কাছ থেকে স্টো এলাকায় আরও একটি জায়গা কিনে নেয়। "Spotlight: Amar Bose, the guru of sound design" ওয়েব্যাক মেশিনে আর্কাইভকৃত ১৩ মে ২০০৭ তারিখে, International Herald Tribune, May 11, 2007 The Register "Bose SoundDock iPod speakers" "Twice.com PoS article"। ১৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৭ জুন ২০১১।  উইকিমিডিয়া কমন্সে Bose Corporation সংক্রান্ত মিডিয়া রয়েছে। The official Bose website with links to various international sites. History of Bose Corporation ওয়েব্যাক মেশিনে আর্কাইভকৃত ২৫ মার্চ ২০১৩ তারিখে
দরজাসমূহের বই

দরজাসমূহের বই বা দরজারগুলোর বই হল নতুন রাজ্যের সময়কালীন একটি গুরুত্বপূর্ণ প্রাচীন মিশরীয় অন্ত্যোষ্টিক্রিয়ার গ্রন্থ। গ্রন্থটিতে সাধারণভাবে, একটি সম্প্রতি মৃত আত্মার পরবর্তী জীবনের যাত্রার কথা, কিছু নিয়ম, রাত্রিতে সূর্য দেবতার পাতাল অতিক্রম এবং সেখানে খারাপ শক্তিসমূহ (তার মধ্যে রয়েছে আপোপিস সাপ) তাকে সকালে উঠে বাধা দেয়, এর বিরুদ্ধে তার লড়াইের কথা বর্ণনা করে। মৃত আত্মাকে যাত্রাপথে অনেকগুলো দরজা অতিক্রম করতে হয়। প্রত্যেক দরজা একটি ভিন্ন দেবীর সঙ্গে সংযুক্ত করা, এবং মৃত আত্মাকে সেই বিশেষ চরিত্রের দেবীকে চিনতে হবে। গ্রন্থে ইঙ্গিত করে যে, কিছু লোকেরা এই যাত্রায় সহ্মম হয়, কিন্তু যারা সহ্মম না হয় তাদেরকে একটি অগ্নির হ্রদে ফেলে দেয়া হয়, যেখানে তারা দৈহিক তীব্র যন্ত্রণায় ভুগবে। "দরজাসমূহের বই" বইটি প্রতীয়মান হয় XVIII রাজবংশের শেষের দিকে এবং একে সাধারণভাবে অন্ত্যোষ্টিক্রিয়ার ঘড়ে অথবা অনেক কবরের প্রথম ঘড়ের স্তম্ভগুলোতে লেখা হয়েছে। যদিও বইটি XX রাজবংশ থেকে XXVI রাজবংশ পর্যন্ত কাঠের শবধার লিপিখাচিত করা হয়। আজ "দরজাসমূহের বই"-এর সর্বাপেক্ষা বিখ্যাত প্রসঙ্গটি হচ্ছে মিশরীয়দের মনুষ্যত্বের জাতি ভেদ করণ, তারা রীতিসম্মত চারটি শ্রেণীতে ভাগ করেছে "মিশরীয়", "এশিয়াটিক", "লিবীয়" এবং "নুবিয়ান"। এ গুলো ফুটিয়ে তুলে ধরে পরবর্তী জীবনে ঢুকতে। নতুন রাজ্যের অনেক কবরসহ, হোরেমহেব থেকে রামসেস VII ফেরাউনদের কবর গুলোতেও গ্রন্থটি এবং চিত্রটি দেখতে পাওয়া যায়। এগুলো সেননেডজেম এর কবরেও দেখতে পাওয়া যায়। সে ছিল দেইর এল-মেদিনা গ্রামের একজন শ্রমিক, চিত্রশিল্পি এবং কারিগর, যে নতুন রাজ্যের ফেরাউনদের কবর গুলো তৈরি করেছে। Hornung, Erik (১৯৯৯)। The Ancient Egyptian Books of the Afterlife (German ভাষায়)। David Lorton (translator)। Cornell University Press। উদ্ধৃতি শৈলী রক্ষণাবেক্ষণ: অচেনা ভাষা (link) Sacred texts - Gate
ব্রাজিলের জাতীয় সঙ্গীত

কণ্ঠসঙ্গীত এই ফাইলটি শুনতে অসুবিধা হচ্ছে? মিডিয়া সাহায্য দেখুন। ব্রাজিলীয় জাতীয় সঙ্গীত (পর্তুগিজ: Hino Nacional Brasileiro) হচ্ছে ১৮২২ খ্রিষ্টাব্দে সুরকার ফ্রান্সিসকো মানুয়েল দা সিলভার সুরকৃত দুই অংশে বিভক্ত একটি সঙ্গীত। ১৯২২ সালে ব্রাজিলের রাষ্ট্রপতি এপিতাসিউ পেসোয়া কর্তৃক জারিকৃত একটি অধ্যাদেশ দ্বারা আনুষ্ঠানিকভাবে এটি ব্রাজিলের জাতীয় সঙ্গীতের স্বীকৃতি পায়। আনুষ্ঠানিক সঙ্গীতটির গীতিকার হচ্ছেন অজোরিউ দুকে-এস্ত্রাদা। তার প্রস্তাবনা অনুসারেই ১৯০৯ সালে বেশকিছু পরিবর্তন সাধনের মাধ্যমে মূল সঙ্গীতটি লিখিত হয়। গানটি দুইটি অংশে বিভক্ত। ব্রাজিলীয় আইন অনুসারে সঙ্গীতের যান্ত্রিক উপস্থাপনার ক্ষেত্রে শুধুমাত্র একটি অংশই বাজানো হবে, কিন্তু কণ্ঠসঙ্গীতের ক্ষেত্রে উভয় অংশই গাইতে হবে। এজন্য দ্বিতীয় অংশটি অধিকাংশ সময়ই (বিশেষ করে খেলাধুলার ক্ষেত্রে) গাইতে শোনা যায় না। (*) উদ্ধৃতি চিহ্নের ভেতরে থাকা অংশগুলি গোসাউভিস জিয়াসের কবিতা ক্যানসাউঁ দু এজিলিউ থেকে নেওয়া হয়েছে। উইকিমিডিয়া কমন্সে ইনো নাসিওনাউ দু ব্রাজিউ সংক্রান্ত মিডিয়া রয়েছে। Other patriotic songs - Brazilian Government portal website